APSTIPRINĀTS

ar Latvijas Kara muzeja iepirkuma komisijas

04.08.2023. sēdes lēmumu (protokols Nr. LKM 2023/1-Z-IK-1) un

izskatīts Žūrijas komisijas 04.08.2023. sēdē

(protokols Nr. LKM 2023/1-Z-Ž-1)

**METU KONKURSA**

Latvijas Kara muzeja pamatekspozīcijas

„Gods kalpot Latvijai!”

zinātniskās koncepcijas mākslinieciskais risinājums un īstenošana

**NOLIKUMS**

**Identifikācijas Nr. LKM 2023/1-Z**

Rīgā, 2023

**Satura radītājs**

**1. Vispārīgā informācija3**

1.1. Informācija par Pasūtītāju3

1.2. Informācija par iepirkumu3

1.3. Konkursa dalībnieks4

**2. Projekta apraksts un mērķis4**

2.1. Projekta apraksts4

2.2. Projekta mērķis4

**3. Žūrijas komisija** **4**

**4. Termiņš, kādā uzdodami papildu jautājumi par metu konkursa nolikumu un informācijas apmaiņas kārtība** **6**

**5. Priekšnoteikumi dalībai metu konkursā****6**

**6. Dalībnieku profesionālās kvalifikācijas prasības7**

**7.** **Meta un devīzes atšifrējuma iesniegšanas vieta, termiņš un kārtība8**

**8. Meta piedāvājuma sastāvs8**

**9.** **Meta un devīzes atšifrējuma noformējums8**

**10.** **Metu vērtēšanas kritēriji** **9**

**11. Devīžu atšifrējumu atvēršana un rezultātu paziņošana** **11**

**12. Godalgu skaits un to sadales principi, vērtība un maksājumi** **11**

**13. Metu konkursa dalībnieka tiesības un pienākumi11**

**14. Kārtība, kā saņemami meti, kas nav godalgoti** **12**

**15. Godalgu ieguvēju tiesības uz iepirkuma līgumu slēgšanu un uz sarunu procedūru uzaicināmo uzvarētāju skaits** **12**

**16. Sarunu procedūras norises kārtība** **12**

**17. Iepirkuma līguma slēgšana** **13**

**18. Personas datu apstrāde** **13**

**19. Meta izstrādei nepieciešamie materiāli** **13**

**20. Pielikumi** **14**

1. **Vispārīgā informācija**

1.1. **Informācija par Pasūtītāju:**

|  |  |  |
| --- | --- | --- |
| 1.1.1. | Pasūtītājs | Latvijas Kara muzejs |
| 1.1.2. | Reģistrācijas Nr. | 90000020203 |
| 1.1.3. | Juridiskā adrese | Smilšu iela 20, Rīga, LV- 1050 |
| 1.1.4. | Tālrunis | +371 677228147 |
| 1.1.5. | Tīmekļvietne | <https://www.karamuzejs.lv>  |
| 1.1.6. | E-pasta adrese | pasts@karamuzejs.lv |
| 1.1.7. | Pasūtītāja profils | <https://www.eis.gov.lv/EKEIS/Supplier/Organizer/555> |
| 1.1.8. | Pasūtītāja kontaktpersona: |
| 1.1.8.1. | par organizatoriskiem jautājumiem (par metu konkursa, sarunu procedūras norisi) | S. Mackeviča, direktora palīgstālr.: +371 67228147, mob.tālr.: +371 28308339; e-pasts: sandra.mackevica@karamuzejs.lvJ. Poplavska- Novikova, juristetālr.: +371 67228147, mob.tālr.: +371 28353260; e-pasts: jelena.poplavska@karamuzejs.lv |
| 1.1.8.2. | par metu konkursa priekšmetu un tehnisko specifikāciju | J. Ciganovs, direktora vietnieks pētniecības darbātālr.: +371 67224929, mob.tālr.: +371 26540514; e-pasts: juris.ciganovs@karamuzejs.lvK. Pildiņš, Mūsdienu vēstures dokumentēšanas nodaļas vadītājstālr.: +371 67226915, mob.tālr.: +371 28731156; e-pasts: kristaps.pildins@karamuzejs.lv |

1.2. **Informācija par iepirkumu:**

|  |  |  |
| --- | --- | --- |
| 1.2.1. | Iepirkuma konkursa identifikācijas numurs | LKM 2023/1-Z |
|  | Iepirkuma priekšmets | Latvijas Kara muzeja pamatekspozīcijas „Gods kalpot Latvijai!” zinātniskās koncepcijasmākslinieciskais risinājums un īstenošana |
| 1.2.2 | CPV kods (Common Procurement Vocabulary – kopējā iepirkuma vārdnīca) | 92521100-0 (Muzeju izstāžu pakalpojumi)92312000-1 (Mākslinieciskie pakalpojumi)39154000-6 (Izstāžu iekārtas) |
| 1.2.3. | Iepirkuma rīkošanas pamatojums | Metu konkurss tiek organizēts saskaņā ar Publisko iepirkumu likuma 8. panta otro un trešo daļu un Ministru kabineta 2017. gada 28. februāra noteikumu Nr.107 “Iepirkumu procedūru un metu konkursa norises kārtība” 3.sadaļu un 231. punktu.Sarunu procedūra notiks saskaņā ar Publisko iepirkumu likuma 8. panta septītās daļas 8. punktu kā metu konkursam sekojoša sarunu procedūra. Sarunu procedūras pamatnostādnes ir noteiktas Nolikuma 16. nodaļā |
| 1.2.4. | Iepirkuma līguma izpildes vieta | Latvijas Kara muzejsSmilšu ielā 20, Rīgā |
| 1.2.5. | Iepirkuma līguma izpildes termiņš | Līdz 2024. gada 1. jūlijam. Pakalpojuma izpilde notiks pa posmiem atbilstoši Nolikuma 5. pielikumam “Realizācijas darbu izpildes laika grafiks” |
| 1.2.6. | Finansējuma avots | Valsts budžets (100 %) |
| 1.2.7. | Plānotā līgumcena | Kopējā iepirkuma līguma līgumcenapar visu iepirkuma priekšmeta apjomu nepārsniedz EUR 313 818,00 (Trīs simti trīspadsmit tūkstoši astoņi simti astoņpadsmit eur, 00 centi) bez pievienotās vērtības nodokļa. Dalībnieks konkursā iesniedz meta piedāvājuma izmaksu tāmi, kura nedrīkst pārsniegt šajā punktā noteikto līgumcenu. Ja gadījumā dalībnieka iesniegtā izmaksu tāme pārsniedz līgumcenu, komisija nevirza dalībnieku sarunu procedūrai |
| 1.2.8. | Metu konkursa vietu ieguvēji (godalgu sadalījums) | Metu konkursā tiks noteikti 3 (trīs) vietu ieguvēji |

1.3. **Konkursa dalībnieks:**

|  |
| --- |
| Jebkura juridiska vai fiziska persona, šādu personu apvienība jebkurā to kombinācijā, kas iesniegusi piedāvājumu konkursā saskaņā ar konkursa nolikuma prasībām, kas ir spējīga īstenot piedāvātā meta koncepciju un ideju |

**2. Projekta apraksts un mērķis**

2.1. **Projekta apraksts**:

Atzīmējot Latvijas uzņemšanas NATO divdesmitgadi, kā arī, lai sabiedrību iepazīstinātu ar Latvijas Nacionālo bruņoto spēku vēsturi un attīstības gaitu, nepieciešams izveidot ekspozīciju, kas sniegtu muzeja apmeklētājiem izpratni un informāciju par Latvijas aizsardzības sistēmu, tās Nacionālajiem bruņotajiem spēkiem un to darbību laika posmā no 1991. gada līdz mūsdienām. Jau ilgu laiku runāts un domāts par šādas ekspozīcijas nepieciešamību. Tā kā muzeja mērķauditorija ir gan vietējā Latvijas sabiedrība, gan ārvalstnieki, tad tā jāveido, lai katrs tajā atrod piesaisti, ko var panākt kā ar eksponatūru, tā dažādiem vizuāli tehniskiem līdzekļiem, ievērojot jaunākās muzeoloģiskās nostādnes. Tieši jaunu tehnoloģiju izmantošana paplašinātu ekspozīcijas informatīvo saturu, ļautu muzeja apmeklētājam vieglāk uztveramā formā saprast, ko nozīmē būt NBS karavīram, kā arī sapludinātu vēsturisko muzeja priekšmetu ar mūsdienu tehnoloģiskajām iespējām un inovācijām. Muzeja krājums ar katru gadu papildināts ar NBS vēstures liecībām, kuru eksponēšana ir nepieciešama, lai stiprinātu sabiedrības apziņu un uzticamību NBS, kā arī valsts drošībai kopumā.

2.2. **Projekta mērķis:**

Ar muzeja krājuma materiāliem un dažādiem, tostarp inovatīviem, vizuāliem risinājumiem stāstīt stāstu par mūsu valsts Nacionālajiem bruņotajiem spēkiem (NBS), to dibināšanu, attīstību un šodienu, paplašināt izpratni par NBS un to vēsturi, veicināt drošības sajūtu un stiprināt NBS un karavīra, kā profesijas, nozīmi, kā arī prestižu Latvijas un ārvalstu sabiedrībā. Veicināt patriotisma, lepnuma un nacionālās pašapziņas jūtas sabiedrībā, īpaši jauniešu auditorijai. Galvenā projekta mērķauditorija: jaunieši 15 – 27 gadi.

**3. Žūrijas komisija:**

3.1. Metu konkursam iesniegtos metus vērtē ar Pasūtītāja direktora 2023. gada 3. augusta rīkojumu Nr. 6/1-7/39 izveidotā metu konkursa žūrijas komisija, turpmāk – Žūrijas komisija.

3.2. Žūrijas komisijas sastāvs:

|  |  |  |
| --- | --- | --- |
| 1. Žūrijas komisijas priekšsēdētāja | K.Skrīvere | Latvijas Kara muzeja direktore |
| 2. Žūrijas komisijas loceklis | J.Ciganovs | Latvijas Kara muzeja direktora vietnieks pētniecības darbā |
| 3. Žūrijas komisijas loceklis | K.Pildiņš | Latvijas Kara muzeja Mūsdienu vēstures dokumentēšanas nodaļas vadītājs |
| 4. Žūrijas komisijas loceklis | K.Zariņš | Latvijas Kara muzeja Kolekciju un vēstures pētniecības nodaļas vadītājs |
| 5. Žūrijas komisijas loceklis | J.Hartmanis | pulkvedis (atv.), NBS komandiera biroja vecākais eksperts militārās vēstures, tradīciju un patriotiskās audzināšanas jautājumos |
| 6. Žūrijas komisijas loceklis | R.Graube | ģenerālleitnants (atv.), Valsts aizsardzības un patriotisma fonda „Namejs” valdes priekšsēdētājs |
| 7. Žūrijas komisijas locekle | Z.Grīnvalde | Latvijas Muzeju biedrības priekšsēdētāja, Latvijas Muzeju padomes locekle, Madonas novadpētniecības un mākslas muzeja Izglītojošā darba nodaļas vadītāja |
| 8. Žūrijas komisijas loceklis | D.Sakne | “Golin Riga” aģentūras radošais direktors |
| 9. Žūrijas komisijas loceklis | V.Kuzmins | Latvijas Nacionālās Aizsardzības akadēmijas Drošības un Stratēģiskās pētniecības centra pētnieks |

3.3. Žūrijas komisijas darbu vada Žūrijas komisijas priekšsēdētājs.

3.4. Metu konkursa norisi nodrošina Žūrijas komisijas sekretārs, turpmāk – sekretārs, kuru nozīmē ar Latvijas Kara muzeja 2023. gada 3. augusta rīkojumu Nr. 6/1-7/39. Sekretārs nav žūrijas komisijas loceklis. Sekretārs nodrošina Metu konkursa norisi, atbild par iesniegto metu un dalībnieku devīžu anonimitātes nodrošināšanu līdz metu vērtēšanas beigām. Atbildīgais sekretārs neizpauž ziņas, kas viņam ir zināmas, lai identificētu dalībnieku. Sekretārs nodrošina Metu konkursa sēžu protokolēšanu un dokumentēšanu.

3.5. Metu vērtēšanā Žūrijas komisija papildus var pieaicināt un ņemt vērā citu profesionālu ekspertu viedokļus. Eksperti nepiedalās lēmumu pieņemšana par uzvarētāja noteikšanu.

3.6. Žūrijas komisijas tiesības un pienākumi:

3.6.1. Nodrošināt Metu konkursa dalībnieku brīvu konkurenci, kā arī vienlīdzīgu un taisnīgu attieksmi pret tiem.

3.6.2. Pēc Konkursa dalībnieku pieprasījuma normatīvajos aktos noteiktajā kārtībā sniegt informāciju par Konkursa nolikumā ietvertajiem nosacījumiem.

3.6.3. Vērtēt Metu konkursa dalībnieku iesniegtos Metu piedāvājumus saskaņā ar šo Nolikumu, normatīvajiem tiesību aktiem, izvēlēties godalgotos metus vai pieņemt lēmumu par Metu konkursa pārtraukšanu, neizvēloties nevienu piedāvājumu.

3.6.4. Neveikt darbības, lai noskaidrotu Meta autoru/autorus pirms devīžu atšifrēšanas sanāksmes. Ja Metu piedāvājumu izvērtēšanas laikā Žūrijas komisijas loceklis ir uzzinājis Meta autoru/ autorus, tas par šo faktu informē Žūrijas komisijas priekšsēdētāju.

3.6.5. Ja Žūrijas komisija nevienu no iesniegtajiem Meta piedāvājumiem neatzīst par pilnībā̄ īstenojamu, tā pirmo vietu var nepiešķirt.

3.6.6. Žūrijas komisijai ir tiesības noraidīt jebkuru vai visus Metu konkursā iesniegtos Metu piedāvājumus, ja iesniegtie Metu piedāvājumi neatbilst Metu konkursā izvirzītajiem kritērijiem vai prasībām. Žūrijas komisija, vērtējot iesniegtos Metu piedāvājumus atbilstoši Metu konkursā noteiktajiem vērtēšanas kritērijiem, vērtē, vai Meta piedāvājuma neatbilstības ietekmē kādu no vērtēšanas kritērijiem piešķiramo punktu skaitu.

3.6.7. Žūrijas komisijai ir tiesības iesniegto Meta piedāvājumu noraidīt, ja tā konstatē, ka iesniegtais mets neatbilst Metu konkursa prasībām, ir neīstenojams vai arī konstatētas neatbilstības nebūs iespējams novērst koncepcijas īstenošanas stadijā.

3.6.8. Tiesības pieprasīt no Metu konkursa dalībnieka papildus informāciju, lai iegūtu pierādījumus par Metu konkursa dalībnieka atbilstību Nolikuma prasībām.

3.6.9. Katrs Žūrijas komisija loceklis apliecina, ka, veicot Metu piedāvājumu izvērtēšanu, nepastāv interešu konflikts. Ja rastos interešu konflikts, tad apņemas nekavējoties informēt Žūrijas komisijas priekšsēdētāju un atstatīt sevi no Žūrijas komisijas darba Metu piedāvājumu vērtēšanā.

3.6.10. Žūrijas komisija pārbauda, vai Metu konkursa dalībnieka iesniegtais finanšu piedāvājums atbilst Konkursa nolikuma prasībām, vai finanšu piedāvājumā nav aritmētisko kļūdu. Ja Žūrijas komisija finanšu piedāvājumā konstatē aritmētiskās kļūdas, tā kļūdas izlabo un rīkojas saskaņā ar Publisko iepirkumu likuma 41. panta devīto daļu. Metu konkursa piedāvājumu vērtēšanā Žūrijas komisija ņem vērā tikai šā Metu konkursa nolikuma sadaļā noteiktajā kārtībā labotās kļūdas.

3.6.11. Žūrijas komisija pārbauda, vai Konkursa dalībnieka piedāvājums nav nepamatoti lēts un rīkojas saskaņā ar Publisko iepirkumu likuma 53. panta trešās daļas noteikumiem. Ja Žūrijas komisija konstatē, ka konkrētais piedāvājums varētu būt nepamatoti lēts, tad pirms Metu piedāvājuma noraidīšanas rakstveidā pieprasa Metu konkursa dalībniekam detalizētu paskaidrojumu par būtiskajiem piedāvājuma Metu konkursa nosacījumiem. Ja, izvērtējot Metu konkursa dalībnieka sniegto paskaidrojumu, Žūrijas komisija konstatē, ka Metu konkursa dalībnieks nav pierādījis, ka tam ir pieejami tādi piedāvājuma nosacījumi, kas ļauj noteikt pārāk zemu cenu, Žūrijas komisija atzīst Meta piedāvājumu par nepamatoti lētu un izslēdz Metu konkursa dalībnieku no dalības Metu konkursā.

**4.** **Termiņš, kādā uzdodami papildu jautājumi par metu konkursa nolikumu un informācijas apmaiņas kārtība**

4.1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem, publicējot to tīmekļvietnē: <https://karamuzejs.lv/lkm/km-muzejs> sadaļā „Publiskie iepirkumi” un elektronisko iepirkumu sistēmā, e-konkursu apakšsistēmā <https://www.eis.gov.lv/EKEIS/Supplier/Organizer/555>

4.2. Informācijas apmaiņa starp Pasūtītāju un dalībniekiem par Metu konkursa nolikumu un tā pielikumiem un piedāvājumu iesniegšanas kārtību adresējami iepirkuma nolikumā sadaļā “Vispārīgā informācija” 1.1.8.1. un 1.1.8.2. apakšpunktos norādītajām Pasūtītāja kontaktpersonām.

4.3. Ja ieinteresētais dalībnieks ir laikus pieprasījis papildu informāciju par Metu konkursa procedūras dokumentos iekļautajām prasībām attiecībā uz meta piedāvājumu sagatavošanu un iesniegšanu, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms metu piedāvājuma iesniegšanas termiņa beigām.

4.4. Pasūtītājs pēc tam, kad beidzies termiņš jautājumu uzdošanai par Metu konkursa nolikumu, sagatavo rakstisku atbildi uz visiem jautājumiem un nodod to sekretāram. Sekretārs nosūta atbildi personām, kas uzdevušas jautājumus un visus jautājumus un sagatavotās atbildes ievieto pircēja profilā, kur ir pieejams Metu konkursa nolikums.

4.5. Ieinteresēto dalībnieku pienākums ir pastāvīgi sekot līdzi Pasūtītāja profilā publicētajai informācijai par Metu konkursu. Ieinteresēto dalībnieku rakstiski iesniegtie jautājumi un Pasūtītāja atbildes uz tiem kļūst saistoši visiem Metu konkursa ieinteresētajiem dalībniekiem ar to paziņošanas brīdi Pasūtītāja profilā.

4.6. Informācijas apmaiņa notiek latviešu valodā.

**5. Priekšnoteikumi dalībai metu konkursā**

5.1. Metu konkursā var piedalīties jebkura fiziska vai juridiska persona, kā arī šādu personu apvienība.

5.2.Pirms meta izstrādes un iesniegšanas ir nepieciešama ieinteresēto dalībnieku ekspozīcijas telpu apskate Smilšu ielā 20, Rīgā. Ieinteresēto dalībnieku plānotais telpu apskates datums: 2023. gada 29. augusts, plkst. 15.00, pirms apskates ieinteresētajam dalībniekam jāpiesakās vismaz divas darbadienas iepriekš. Pieteikšanās uz apskati veicama pa e-pastu sandra.mackevica@karamuzejs.lv vai tālr. +371 67228147. Telpu apskate citā datumā iespējama pēc iepriekšējas vienošanās, sazinoties pa iepriekš norādīto tālruni vai e-pastu.

5.3.Konkursa dalībnieks, iesniedzot metu Metu konkursa nolikumā noteiktajā apjomā un kārtībā, apliecina, ka ir iepazinies ar Metu konkursa nolikumu un izteicis vēlēšanos piedalīties Metu konkursā. Metu konkursa dalībnieks vienlaikus ar devīzes atšifrējumu iesniedz parakstītu pieteikumu dalībai Metu konkursā (Nolikuma 2. pielikums), kuru paraksta Metu konkursa dalībnieka pārstāvis (vai pārstāvji) ar paraksta tiesībām vai tā pilnvarota persona. Ja pieteikumu paraksta pilnvarotā persona, tad pieteikumam pievieno arī atbilstošu pilnvaru.

5.4. Metu konkursa dalībniekam jābūt reģistrētam, licencētam vai sertificētam atbilstoši reģistrācijas vai pastāvīgās dzīvesvietas valsts normatīvo aktu prasībām, ja attiecīgās valsts normatīvie akti to paredz. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja tiek plānots piesaistīt apakšuzņēmējus) un Metu konkursa dalībnieka norādīto personu, uz kuras iespējām Konkursa dalībnieks balstās, lai apliecinātu, ka tā kvalifikācija atbilst noteiktajām prasībām. Informācija par Latvijā reģistrēta Konkursa dalībnieka reģistrācijas faktu Latvijas Republikas Uzņēmumu reģistra Komercreģistrā tiks iegūta publiskā datubāzē: www.ur.gov.lv. Ārvalstī reģistrētam, licencētam vai sertificētam Metu konkursa dalībniekam jāiesniedz kompetentas attiecīgās valsts institūcijas izsniegts dokuments, kas apliecina, ka dalībnieks ir reģistrēts, licencēts vai sertificēts atbilstoši tās valsts normatīvo aktu prasībām, un pierādījumus, kas apliecina dalībnieka likumiskā pārstāvja paraksta tiesības. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

5.5.Ja metu piedāvājumu iesniedz piegādātāju apvienība, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts pilnvarojums vienam no dalībniekiem pārstāvēt piegādātāju apvienību Metu konkursā un dalībnieku vārdā parakstīt piedāvājuma dokumentus, ja tāds pilnvarojums tiek paredzēts. Vienošanās jāparedz, ka piegādātāju apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Ja piedāvājumu iesniedz piegādātāju apvienība, pieredzi kā piegādātāju apvienība var apliecināt jebkurš no piegādātāju apvienības dalībniekiem.

5.6.Ja Konkursa dalībnieks balstās uz citu personu tehniskajām un profesionālām iespējām konkrētā iepirkuma līguma izpildei, Konkursa dalībnieks apzinās, ka tam būs jāpierāda, ka tā rīcībā būs nepieciešamie resursi. Šādā gadījumā Konkursa dalībniekam būs jāpierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Konkursa dalībnieka rīcībā. Konkursa dalībnieks, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

**6. Dalībnieku profesionālās kvalifikācijas prasības**

6.1. Konkursa dalībniekam ir jāatbilst šādām kvalifikācijas prasībām:

6.1.2. Metu konkursa dalībnieks iepriekšējo 5 (piecu) gadu laikā (2019., 2020., 2021., 2022., 2023. gadā) līdz piedāvājuma iesniegšanas termiņa beigām ir izstrādājis vismaz 1 (vienu) līdzvērtīgu ekspozīcijas (izstādes) dizaina koncepciju un risinājumu, kas ir līdzvērtīgs iepirkuma priekšmeta pakalpojumam (ekspozīcijas/izstādes var būt veidotas kā Latvijā, tā ārvalstīs). Ja Metu konkursa dalībnieks ir personu grupa, tad augstāk minētā pieredze ir vismaz vienam no grupas dalībniekiem. Ja piegādātāju apvienībā ir gan fiziskas, gan juridiskas personas vai tikai fiziskas vai tikai juridiskas personas, tad pieredzes apliecināšanai var balstīties uz jebkuru no personu apvienības dalībniekiem – fizisku vai juridisku personu, t.i. attiecīgā pieredze var būt tikai vienam no personu apvienības dalībniekiem. Metu konkursa dalībniekam jānorāda iepirkuma priekšmetam sniegtais līdzvērtīgā rakstura pakalpojums, īss apraksts un tā pasūtītājs, norādot informāciju atbilstoši iepirkuma nolikuma 3. pielikumam “Metu konkursa dalībnieka sniegtie pakalpojumi”.

6.1.3. Metu konkursa dalībnieks norāda projekta vadītāju, kas pakalpojuma sniegšanas gaitā sniegs pasūtītājam visu nepieciešamo informāciju par ekspozīcijas iekārtošanu un uzņemsies atbildību par līguma izpildes gaitu. Projekta vadītājam jābūt vismaz šāda minimālā profesionālā darba pieredze un kvalifikācija: augstākā izglītība; iepriekšējo piecu gadu laikā, skaitot no piedāvājuma iesniegšanas dienas, ir darba pieredze vismaz 1 (vienam) iepirkuma priekšmetam līdzvērtīgu projektu organizēšanā un projektu vadībā.

6.1.4. Jāiesniedz Pretendentu dzīves gaitas apraksts (CV) un izglītību apliecinošu dokumentu kopijas.

**7.** **Meta un devīzes atšifrējuma iesniegšanas vieta, termiņš un kārtība**

7.1. Metu un devīzes atšifrējumu Metu konkursam jāiesniedz Metu konkursa atbildīgajam sekretāram līdz 2023. gada 21. septembrim plkst.16.30, 1 (vienu) darba dienu iepriekš piesakot savu ierašanos pa e-pastu sandra.mackevica@karamuzejs.lv vai tālr. +371 67228147, Smilšu ielā 20, Rīgā, LV-1050 Pasūtītāja norādītajā darba laikā. Metu piedāvājumi pēc šī termiņa netiks pieņemti. Meta piedāvājums Konkursam, kas nebūs iesniegts Nolikumā noteiktajā kārtībā, nav noformēts tā, lai nodrošinātu dalībnieku anonimitāti līdz devīžu atšifrēšanas brīdim, neatvērts tiks izsniegts atpakaļ iesniedzējam.

7.2. Ja Meta piedāvājums Konkursam tiek sūtīts pa pastu, dalībnieks ir atbildīgs par to, lai Pasūtītājs saņemtu Meta piedāvājumu Nolikuma 7.1. punktā norādītajā adresē līdz piedāvājumu iesniegšanas termiņam.

7.3. Atbildīgais sekretārs reģistrē kontaktpersonas, kas iesniedz Meta piedāvājumu Metu konkursam, saņemtos Meta piedāvājumus to iesniegšanas secībā un nodrošina Metu piedāvājumu glabāšanu. Uz Metu piedāvājuma Metu konkursam, to neatverot, tiek izdarīta atzīme, kurā norādīts saņemšanas datums, laiks un reģistrācijas numurs. Iesniedzējs var saņemt apliecinājumu tam, ka piedāvājums Metu konkursam ir iesniegts.

7.4. Meta piedāvājuma iesniegšana ir ieinteresētā dalībnieka brīvas gribas izpausme, tāpēc neatkarīgi no Metu konkursa rezultātiem, Pasūtītājs neuzņemas atbildību par Metu konkursa dalībnieku izdevumiem, kas saistīti ar Meta piedāvājuma sagatavošanu un iesniegšanu.

**8. Meta piedāvājuma sastāvs**

8.1. Metu konkursa piedāvājums sastāv no divām daļām:

8.1.1. 1. daļa – Mets (meta piedāvājums):

8.1.1.1. Pamatekspozīcijas meta idejas koncepcija;

8.1.1.2. Pamatekspozīcijas dizaina risinājums;

8.1.1.3. Pamatekspozīcijas dizaina īstenošanas detalizēta izmaksu tāme (Nolikuma 4. pielikums);

8.1.1.4. Pamatekspozīcijas realizācijas darbu izpildes laika grafiks (Nolikuma 5. pielikums).

8.1.2. 2. daļa - Devīzes atšifrējums: dalībnieka pieteikums Metu konkursam ar devīzes atšifrējumu (Nolikuma 2. pielikums).

**9. Meta un devīzes atšifrējuma noformējums**

9.1.Meta piedāvājumam jābūt noformētam atbilstoši Nolikuma prasībām, skaidri salasāmam, bez iestarpinājumiem un labojumiem. Ja tiek izdarīti jebkādi grozījumi, papildinājumi vai svītrojumi, kas nav atrunāti, vai ja piedāvājuma dokumenti ir aizpildīti nepilnīgi vai nepareizi, piedāvājums tiks noraidīts. Atrunas par grozījumiem, papildinājumiem vai svītrojumiem, piedāvājumā ir jāatrunā personai (personām), kura ir parakstījusi piedāvājumu.

9.2.Metu konkursa dalībnieka sagatavotajiem un iesniegtajiem dokumentiem jābūt latviešu valodā. Ja kāds no dalībnieka iesniegtajiem dokumentiem nav latviešu valodā, tiem jāpievieno dalībnieka apliecināts tulkojums latviešu valodā, saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”.

9.3.Metu (meta piedāvājumu) ievietoto atsevišķā slēgtā aploksnē/iepakojumā, norādot dokumentu skaitu, atbilstoši Nolikuma un tā pielikumu noteiktajām prasībām. Projekta materiāli iesniedzami A3 formāta izdruku veidā un PDF formātā (ierakstīti zibatmiņā, nodrošinot materiālu anonimitāti).

9.4. Devīzes atšifrējumu ievieto atsevišķā slēgtā aploksnē/iepakojumā, atbilstoši nolikuma un tā pielikumu noteiktajām prasībām.

9.5. Lai nodrošinātu dalībnieku anonimitāti, nenorādot ziņas par dalībnieku (t.sk. skices autoru), meta piedāvājuma katru aploksni/iepakojumu iesniedz slēgtā veidā, apzīmētu ar devīzi. Uz iesniegtā meta un tam pievienotajiem materiāliem, tā apraksta un meta īstenojamās izmaksu tāmes nedrīkst būt norādes uz dalībnieku, nav pieļaujami marķējumi, kas jebkādā veidā varētu identificēt dalībnieku vai konkrētā darba izpildītāju. Piedāvājuma iepakojumam jābūt droši slēgtam, uz tā nedrīkst būt nekādi apzīmējumi un logotipi, kas identificē dalībnieku.

9.6. Piedāvājumu iesniedz vienā slēgtā iepakojumā, kurā Nolikumā noteiktā veidā ir ievietoti visi pieprasītie dokumenti un materiāli.

* 1. Uz aploksnes norāda:

“Latvijas Kara muzejs, Smilšu iela 20, Rīga, LV- 1050

Metu konkursam „Latvijas Kara muzeja pamatekspozīcijas „Gods kalpot Latvijai!” zinātniskās koncepcijas mākslinieciskais risinājums un īstenošana”

Iepirkuma identifikācijas Nr. LKM 2023/1-Z.

Devīze (*ar devīzi saprot dalībnieka izvēlētu burtu un ciparu kopu, kas neidentificē dalībnieku un ko lieto anonimitātes nodrošināšanai*)

Neatvērt līdz 2023. gada 21. septembrim plkst.16.30”

Dalībnieks iesniedz 1 (vienu) piedāvājuma oriģinālu, un 1 (vienu) eksemplāru elektroniskā formātā (ierakstītu zibatmiņā).

9.8. Katrs dalībnieks ir tiesīgs iesniegt 1 (vienu) piedāvājumu. Dalībnieks līdz Meta piedāvājuma iesniegšanas termiņa beigām var veikt izmaiņas iesniegtajā Meta piedāvājumā, papildināt iesniegto Meta piedāvājumu vai atsaukt to. Piedāvājuma grozīšanas gadījumā par piedāvājuma iesniegšanas laiku tiks uzskatīts grozītā piedāvājuma iesniegšanas laiks. Pēc piedāvājumu iesniegšanas termiņa beigām dalībnieks nevar savu piedāvājumu grozīt vai atsaukt.

**10.** **Metu vērtēšanas kritēriji**

10.1.Žūrijas komisija pieņem izskatīšanai tikai tos piedāvājumus, kas noformēti atbilstoši Metu konkursa nolikumā noteiktajām prasībām.

10.2. Žūrijas komisija piedāvājumu izvērtē pēc šādas formulas:

**S = I + R,**

kur S - punktu kopsumma,

**I - novērtējamā kritērija Meta piedāvājuma sadaļa „Ekspozīcijas ideju mākslinieciskais koncepts” punktu skaits,**

**R - novērtējamā kritērija Meta piedāvājuma sadaļa „Tehniskās realizācijas īstenošanas apraksts” punktu skaits.**

10.3. Vērtēšanas kritēriju tabula un aprēķināšanas algoritms:

|  |  |  |
| --- | --- | --- |
| **Nr.** | **Kritēriji** | **Vērtēšanas kritērija vērtība** |
| **1.** | **Ekspozīcijas ideju mākslinieciskais koncepts** | **Zema kvalitāte****(0 - 4)** | **Vidēja kvalitāte****(5 - 10)** | **Augsta kvalitāte****(11 - 15)**  |
| 1.1. | Mākslinieciskās koncepcijas oriģinalitāte (max.15 punkti) |   |   |   |
| 1.2. | Atbilstību vēsturiskajai tematikai un saturam (max.15 punkti) |   |   |   |
| 1.3. | Satura atainojuma atraktivitāte (max.15 punkti) |   |   |   |
| 1.4. | Apmeklētāju plūsmas virzības risinājums (max.15 punkti) |   |   |   |
| 1.5. | Māksliniecisko un tehnoloģisko iespēju izmantošana tēmas satura atklāšanā (max.15 punkti) |   |   |   |
| 1.6. | Risinājumi un piedāvājumi jauniešu (15 - 27gadi) auditorijas uzrunāšanai (max.15 punkti) |   |   |   |
| **2.** | **Tehniskās realizācijas īstenošanas apraksts** | **Neatbilst/ daļēji atbilst****(0 - 10)** | **Atbilst****(11 - 19)** | **Augsta atbilstība****(20 - 30)** |
| 2.1. | Ekspozīcijas multimediju tehnoloģisko risinājumu oriģinalitāte unto inovatīvais raksturs (max.30) |   |   |   |
| 2.2. | Realizācijas izmaksu atbilstība piedāvājuma paredzamai kvalitātei (max.30) |   |   |   |
| 2.3. | Finanšu piedāvājuma tāmes pamatotība (max.30) |   |   |   |

10.4. Vērtēšanas kritērijs „Ekspozīcijas ideju mākslinieciskā koncepts” sevī ietver mākslinieciskās koncepcijas oriģinalitāti un atbilstību vēsturiskajai tematikai un saturam, satura atainojuma atraktivitāti, apmeklētāju plūsmas virzības risinājumu, kā arī māksliniecisko un tehnoloģisko iespēju izmantošanu tēmas satura atklāšanā un risinājumus jauniešu auditorijas uzrunāšanai. Vērtēšanas kritērija maksimālā skaitliskā vērtība ir 90 punkti.

10.5.Vērtēšanas kritērijs „Tehniskās realizācijas īstenošanas apraksts” sevī ietver ekspozīcijas multimediju tehnoloģisko risinājumu oriģinalitāti un to inovatīvo raksturu, realizācijas izmaksu atbilstību piedāvājuma paredzamai kvalitātei un finanšu piedāvājuma tāmes pamatotību. Vērtēšanas kritērija maksimālā skaitliskā vērtība ir 90 punkti.

10.6. Žūrijas komisija par Metu konkursa uzvarētāju atzīst to dalībnieku, kura iesniegtais Meta piedāvājums, apkopojot Žūrijas komisijas individuālos vērtējumus,ieguvis visaugstāko vidējo punktu skaitu. Kopējais maksimāli iegūstamo punktu skaits ir 180 punkti.

10.7. Lēmumu par Konkursa rezultātiem Žūrijas komisija pieņem, pamatojoties uz vērtēšanas rezultātiem. Ja vairākiem Metu konkursa dalībniekiem ir vienāds iegūto punktu skaits, Žūrijas komisija lēmumu pieņem balsojot. Pie vienāda Žūrijas komisijas locekļu balsojuma izšķirošā ir Žūrijas komisijas priekšsēdētāja balss.

10.8. Žūrijas komisija sagatavo Žūrijas komisijas atzinumu, kurā iekļauj šādu informāciju:

10.8.1. Informācija par vērtētajiem metiem;

10.8.2. Žūrijas komisijas vērtējums par katru meta piedāvājumu;

10.8.3. Katra Žūrijas komisijas locekļa individuālais vērtējums;

10.8.4. Ekspertu ziņojumi (ja tādi ir);

10.8.5. Pasūtītājam adresētu ieteikumu par metu turpmāko izmantošanu.

**11. Devīžu atšifrējumu atvēršana un rezultātu paziņošana**

11.1. Metu konkursa dalībnieku devīžu atšifrēšana notiek atklātā sanāksmē, par kuras vietu, datumu un laiku Metu konkursa dalībnieku kontaktpersonām paziņo atbildīgais sekretārs, pa e-pastu, kuru nosūtīs vismaz 5 (piecas) darba dienas iepriekš Konkursa dalībnieku kontaktpersonām, kā arī publicē informāciju pircēja profilā. Devīžu atvēršanas sanāksmē ir tiesīgi piedalīties visi Metu konkursa dalībnieki vai to pilnvarotie pārstāvji. Atbildīgais sekretārs reģistrē visas devīžu atvēršanas sanāksmē klātesošās personas.

11.2.Devīžu atvēršanas sanāksme tiek organizēta ne vēlāk kā 10 darba dienas pēc Žūrijas komisijas atzinuma par vērtēšanas rezultātiem un lēmuma par konkursa uzvarētāja noteikšanu.

11.3.Devīžu atvēršanas sanāksmē Žūrijas komisijas priekšsēdētājs paziņo 3 (trīs) augstāk novērtēto vietu ieguvēju devīzes. Pēc tam tiek atvērti devīžu atšifrējumi un nosaukti Metu konkursa uzvarētāji, sākot ar zemākās vietas ieguvēju.

11.4.Pēc devīžu atvēršanas sanāksmes Žūrijas atbildīgais sekretārs sagatavo Metu konkursa ziņojumu, kuram pievieno Žūrijas komisijas atzinumu, kuru publicē Pasūtītāja pircēja profilā 5 (piecu) darba dienu laikā pēc devīžu atvēršanas sanāksmes. Konkursa ziņojumā iekļauj šādu informāciju:

11.4.1.Konkursa identifikācijas numurs;

11.4.2.Pasūtītāja nosaukums, adrese un rekvizīti;

11.4.3. Metu konkursa apraksts un mērķis;

11.4.4.Ziņas par dalībniekiem, kuri piedalījās Metu konkursā;

11.4.5.Žūrijas komisijas sastāvs un Žūrijas komisijas atzinums;

11.4.6.Ziņas par uzvarētāju un Žūrijas komisijas lēmums, Konkursa godalgu sadalījumu saskaņā ar Nolikumu.

11.5. Žūrijas komisija noslēguma ziņojumu par Metu konkursu iesniedz Žūrijas komisijas atbildīgajam sekretāram, kurš to nodot tālāk Iepirkuma komisijai, kas nodrošinās Sarunu procedūru.

11.6. Pasūtītājam ir tiesības pārtraukt Metu konkursu bez rezultāta, ja tam ir objektīvs pamatojums. Pasūtītājs pārtrauc Konkursu bez rezultāta, ja Metu konkursa uzvarētāju meti tiek atzīti par nerealizējamiem.

11.7. Pasūtītājs 3 (trīs) darba dienu laikā pēc devīžu atšifrējumu atvēršanas sanāksmes vienlaikus paziņo visiem Metu konkursa dalībniekiem Žūrijas komisijas pieņemto lēmumu.

**12.** **Godalgu skaits un to sadales principi, vērtība un maksājumi**

12.1. Metu konkursā paredzētas 3 (trīs) godalgas.

12.2. Metu konkursa galvenā godalga tiek piešķirta pretendentam, kas atbilst Metu konkursa nolikumam un ko kā labāko ir atzinusi žūrijas komisija galvenās godalgas saņemšanai.

12.3. Galvenā godalga ir EUR 1 000,00 (Viens tūkstotis eur, 00 centi) bez pievienotās vērtības nodokļa.

12.4. Tiek piešķirtas divas veicināšanas godalgas: 2. un 3. vietas ieguvējs saņems EUR 500,00 (Pieci simti eur, 00 centi) bez pievienotās vērtības nodokļa.

12.5. Konkursa galvenās godalgas un veicināšanas godalgu ieguvēji tiek informēti personiski.

12.6. Galvenā un veicināšanas godalgas tiek izmaksātas 15 (piecpadsmit) kalendāro dienu laikā pēc galīgo konkursa rezultātu apstiprināšanas.

12.7. Ja uzvarētājs netiek noteikts, metu konkurss beidzas bez rezultātiem.

**13.** **Metu konkursa dalībnieka tiesības un pienākumi:**

13.1. Iesniedzot Meta piedāvājumu, Metu konkursa dalībnieki piekrīt visiem Metu konkursa noteikumiem un ir atbildīgi par Meta piedāvājumā norādīto ziņu patiesumu;

13.2. Konkursa dalībnieki sedz visus izdevumus, kas saistīti ar meta piedāvājuma izstrādi un iesniegšanu. Pasūtītājs nav atbildīgs, nesedz un nekompensē šos izdevumus neatkarīgi no Konkursa rezultātiem.

13.3. Pēc Žūrijas komisijas pieprasījuma konkursa dalībniekiem ir pienākums sniegt atbildes vai papildu informāciju, kas nepieciešama dalībnieku izvērtēšanai;

13.4. Konkursa dalībnieki atbild par Meta ietvaros veiktiem Autortiesību likuma vai citu normatīvo aktu pārkāpumiem. Konkursa dalībnieki nodrošina autortiesību subjektu tiesību ievērošanu un nepieļauj autortiesību pārkāpumus. Metu konkursa dalībnieki uzņemas pilnu atbildību par jebkādām autortiesību un blakustiesību subjektu prasībām, kas varētu tikt izvirzītas pret Pasūtītāju vai jebkurām trešajām personām, kurām Pasūtītājs nodod tiesības izmantot Metu konkursam radītos darbus, kas tiek iesniegti Metu konkursā;

13.5. Konkursa dalībniekiem jānodrošina Metu konkursa ietvaros radīto ar autortiesībām aizsargāto darbu personisko tiesību ievērošana, izmantojot viņu radītos darbus, tostarp jāievēro Autortiesību likuma 14. panta pirmās daļas 4. punktā noteiktās autora tiesības uz vārdu;

13.6. Konkursa dalībniekiem ir tiesības iesniegt iesniegumu par šo Nolikumu vai par Žūrijas komisijas darbību Metu konkursa norises laikā atbilstoši Publisko iepirkumu likuma 68. panta otrajai daļai un Publisko iepirkumu likuma 68. panta trešās daļas 4. punktā noteiktajā termiņā - ne vēlāk kā septiņas dienas pirms tam, kad beidzas metu iesniegšanas termiņš.

**14. Kārtība, kā saņemami meti, kas nav godalgoti**

14.1. Metu konkursa dalībnieki, kuri nav godalgoto vietu ieguvēji, iesniegtos metus ir tiesīgi saņemt mēneša laikā, kad lēmums par Metu konkursu ir stājies spēkā un kļuvis neapstrīdams. 14.2. Atbildīgais sekretārs izsniedz iesniegtos metus 3 (trīs) darba dienu laikā pēc Metu konkursa dalībnieka pieprasījuma saņemšanas Latvijas Kara muzeja 21. kabinetā, Smilšu ielā 20, Rīgā iepriekš piesakoties pa tālr.: +371 67228147.

14.3. Ja Metu konkursa dalībnieks mēneša laikā neierodas pēc iesniegtā meta, pasūtītājs neatbild par meta saglabāšanu.

**15.** **Godalgu ieguvēju tiesības uz iepirkuma līgumu slēgšanu un uz sarunu procedūru uzaicināmo uzvarētāju skaits**

Metu konkursa galvenās godalgas ieguvējs, pamatojoties uz Publisko iepirkumu likuma 8. panta septītās daļas 8. punktu, tiks uzaicināts uz Sarunu procedūru iepirkuma līguma slēgšanai par Latvijas Kara muzeja pamatekspozīcijas „Gods kalpot Latvijai!” zinātniskās koncepcijas māksliniecisko risinājumu un īstenošanu.

**16.** **Sarunu procedūras norises kārtība**

16.1. Pēc Žūrijas komisijas galīgā lēmuma pieņemšanas un pēc tam, kad šis lēmums ir stājies spēkā un kļuvis neapstrīdams, Pasūtītājs atbilstoši Publisko iepirkumu likuma 8. panta septītās daļas 8. punktam var lemt par sarunu procedūras rīkošanu par ekspozīcijas koncepcijas realizāciju ar pirmās vietas ieguvēju.

16.2. Pēc kvalifikācijas dokumentu izvērtēšanas Metu konkursa uzvarētājs (pirmās vietas ieguvējs) tiks uzaicināts piedalīties Sarunu procedūrā.

16.3. Sarunu procedūru veic Pasūtītāja izveidota iepirkumu komisija.

16.4. Sarunu procedūras laikā iepirkuma komisija ar Metu konkursa uzvarētāju detalizēti apspriež iepirkuma līguma noteikumus, tehnisko un finanšu piedāvājumu. Sarunu laikā var tikt apspriesti un precizēti iepirkuma līguma izpildes noteikumi.

16.5. Pasūtītājs var neslēgt iepirkuma līgumu ar Konkursa uzvarētāju, ja Pasūtītājam un Konkursa uzvarētājam neizdodas vienoties par iepirkuma līguma noslēgšanu:

16.5.1. Ja Metu konkursa uzvarētājs vienpusīgi atsakās slēgt iepirkuma līgumu (iepirkuma līguma noslēgšanas termiņš ir 10 (desmit) darba dienas no uzaicinājuma nosūtīšanas brīža noslēgt iepirkuma līgumu);

16.5.2. Ja Metu konkursa uzvarētāja iesniegtais finanšu piedāvājums pārsniedz Pasūtītājam pieejamos finanšu līdzekļus;

16.5.3. Ja Metu konkursa uzvarētāju meti tiks atzīti par nerealizējamiem.

16.6. Pasūtītājam ir tiesības uz sarunu procedūru uzaicināt arī otrās vietas ieguvēju (ieguvējus), ja sarunas ar pirmās vietas ieguvēju (ieguvējiem) nav sekmīgas, kā arī trešās vietas ieguvēju (ieguvējus), ja sarunas ar pirmās un otrās vietas ieguvējiem nav sekmīgas. Ja nav iespējams vienoties par iepirkuma līguma slēgšanas nosacījumiem arī ar Metu konkursa trešās vietas ieguvēju, Pasūtītājs lemj par Sarunu procedūras pārtraukšanu un par jauna metu konkursa rīkošanu un izsludināšanu.

16.7. Iepirkuma komisija pirms gala lēmuma pieņemšanas par iepirkuma līguma slēgšanas tiesību piešķiršanu attiecībā uz Metu konkursa uzvarētāju veic pārbaudi vai uz to attiecināmi:

16.7.1. Publisko iepirkumu likuma 42. panta otrajā daļā (izņemot Publisko iepirkumu likuma 42. panta otrās daļas 8. un 9. punktu) noteiktie izslēgšanas nosacījumi. (Pārbaudi par Publisko iepirkumu likuma 42.panta otrajā daļā (izņemot Publisko iepirkumu likuma 42.panta otrās daļas 8. un 9. punktu) noteiktajiem izslēgšanas nosacījumiem veic arī attiecībā uz Publisko iepirkumu likuma 42. panta trešajā daļā minētajām personām).

16.7.2. Starptautisko un Latvijas Republikas nacionālo sankciju likuma 11.1panta pirmajā daļā noteikto Konkursa dalībnieku izslēgšanas gadījumu esamību (Pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem izslēgšanas nosacījumiem veic Starptautisko un Latvijas Republikas nacionālo sankciju likuma 11.1 panta pirmajā daļā noteiktajā kārtībā attiecībā uz tajā norādītajiem subjektiem. Veicot pārbaudi saskaņā ar Starptautisko un Latvijas Republikas nacionālo sankciju likuma 11.1panta pirmo daļu, Pasūtītājam ir tiesības pieprasīt Konkursa dalībniekam iesniegt aktuālu informāciju par subjektiem, par kuriem veicama pārbaude un apliecināt iepriekš iesniegta vai izdota dokumenta atbilstību pašreizējai situācijai).

**17. Iepirkuma līguma slēgšana**

17.1. Ar Metu konkursa dalībnieku, kuram tiks piešķirtas iepirkuma līguma slēgšanas tiesības, Pasūtītājs slēgs iepirkuma līgumu (Nolikuma 8. pielikums), kura plānotā līgumcena nepārsniedz EUR 313 818,00 (Trīs simti trīspadsmit tūkstoši astoņi simti astoņpadsmit eur, 00 centi) bez pievienotās vērtības nodokļa.

17.2. Metu konkursa uzvarētājam iepirkuma līgums jāparaksta 10 (desmit) darba dienu laikā no Pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu un iepirkuma komisija rīkojas saskaņā ar Publisko iepirkumu likumu.

18. **Personas datu apstrāde**

18.1. Pasūtītājs iepirkumā iesniegtos Metu konkursa dalībnieka personas datus apstrādās, iepirkuma dokumentu glabās un Publisko iepirkumu likumā noteiktajos gadījumos personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Administratīvajai rajona tiesai atbilstoši Publisko iepirkuma likumā un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citos normatīvajos aktos noteiktajām prasībām.

18.2. Pasūtītājs Metu konkursa dalībnieka piedāvājumos iekļauto informāciju, kas saistīta ar konkrētām fiziskām personām (turpmāk – Personas dati) izmantos komunikācijas nodrošināšanai ar Metu konkursa dalībnieku pārstāvjiem, iesniegto Metu piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa veikšanai. Personas dati tiks glabāti normatīvajos aktos noteikto laika periodu.

**19.** **Meta izstrādei nepieciešamie materiāli**

19.1. Pamatekspozīcijas „ Gods kalpot Latvijai!” koncepcija un struktūrplāns uz 5 lpp. (Metu konkursa nolikuma 6. pielikums).

19.2. Pamatekspozīcijas tematiskais plāns uz 262 lpp. (Metu konkursa nolikuma 7. pielikums).

19.3. Pamatekspozīcijas zāļu plāns uz 1 lpp. (Metu konkursa nolikuma 1. pielikuma pielikums).

**20. Pielikumi:**

20.1. 1. pielikums: Tehniskā specifikācija uz 9 lpp.

20.2. 2. pielikums: Devīzes atšifrējums un pieteikums Metu konkursam uz 2 lpp.

20.3. 3. pielikums: Metu konkursa dalībnieka sniegtie pakalpojumi uz 1 lpp.

20.4. 4. pielikums: Meta piedāvājuma detalizēta izmaksu tāme uz 2 lpp.

20.5. 5. pielikums: Pamatekspozīcijas „Gods kalpot Latvijai!” realizācijas darbu izpildes laika grafiks uz 1 lpp.

20.6. 6. pielikums: Pamatekspozīcijas „Gods kalpot Latvijai!” koncepcija un struktūrplāns uz 5 lpp.

20.7. 7. pielikums: Pamatekspozīcijas tematiskais plāns uz 262 lpp.

20.8. 8. pielikums: Iepirkuma līguma projekts uz 7 lpp.